နှဲချောလျှင် တယော

နှဲချောလျှင် တယော သည် မြန်မာဆိုရိုးစကား ဖြစ်သည်။

အဓိပ္ပာယ်

“နှဲချောလျှင် တယော” ဆိုသည်မှာ နှဲမှုတ်ရာတွင် အသံကောင်းမွန် ချောမွေ့ပါက တယောသံနှင့်ပင် တူသည်ဟု ဆိုလိုသည်။ ဤဆိုရိုးစကားသည် တူရိယာနှစ်မျိုး၏ အသံကို နှိုင်းယှဉ်ဖော်ပြခြင်းဖြစ်သည်။ နှဲနှင့်တယောသည် မြန်မာ့ဂီတတွင် အသုံးပြုသော တူရိယာများဖြစ်ကြပြီး အသံနေအထား အနည်းငယ် ကွဲပြားကြသည်။ နှဲမှုတ်ရာတွင် အသံသည် အထစ်အငေါ့မရှိ ချောမွေ့ညင်သာပါက တယောသံကဲ့သို့ သာယာနာပျော်ဖွယ်ကောင်းသည်ဟု တင်စားပြောဆိုခြင်းဖြစ်သည်။ တစ်နည်းအားဖြင့် နှဲမှုတ်ကျွမ်းကျင်မှုကို ချီးကျူးရာတွင်လည်း သုံးနှုန်းလေ့ရှိသည်။

ကိုးကားချက်များ

   “နှဲချောလျှင် တယောဆိုသကဲ့သို့ အလွန်တော်သူများ နှဲမှုတ်လျှင် တယောလိုပင် သာယာ၏။” [၁၃၄၈] မြန်တူရိယာ။ ၈၀။
   “တယောထိုးသောအခါ တယောကြိုးပေါ်မှ နှိပ်သော လက်ချောင်းကလေးသည် တရွေ့ရွေ့ ပွတ်ကာ ရွေ့လျားကာ တစ်သံမှ အခြားတစ်သံသို့ ရောက်အောင် အထစ်အငေါ့မရှိ ချောမောပြေပြစ်စွာ အသံကို ပို့နိုင်သကဲ့သို့ နှဲသည်လည်း ထိုနည်းတူ မှုတ်နိုင်စွမ်း ရှိပေသည်။ ထို့ကြောင့် နှဲချောလျှင် တယောဟု ဆိုစမှတ်ပြုကြခြင်း ဖြစ်သည်။” [၁၃၅၄] မြန်မာ့နှဲ။ ၅၇။

ကိုးကား

Category:မြန်မာဆိုရိုးစကားများ